TRAKŲ R. SENŲJŲ TRAKŲ VAIKŲ LOPŠELIS – DARŽELIS

2023.05.02

DARŽELIO AUKLĖTINIŲ TĖVŲ APKLAUSOS APIE DARŽELIO KULTŪRĄ ATASKAITA

2023 metų kovo mėnesį darželyje buvo vykdoma tėvų apklausa apie darželio kultūrą. Apklausoje dalyvavo 31 respondentas, iš jų 28 % “Boružiukų’’ grupės tėvai, 38% “Viščiukų’’ grupės tėvai, 34% “Kačiukų’’ grupės tėvai. Atsakydami į klausimus jie atsakymus galėjo vertinti balų sistemoje nuo 1 iki 4. 1 – visiškai nesutinku, 2 – ko gero nesutinku, 3 – ko gero sutinku, 4 – visiškai sutinku. Didžioji dalis respondentų darželyje ugdo 1 atžalą, 6 respondentai po 2 vaikus. Visi apklausoje dalyvavę respondentai, tai auklėtinių mamos (100%). 94% apklausos dalyvių pažymėjo, jog jiems rūpi ir yra įdomus darželio gyvenimas. 87% atsakė, jog jiems yra aiškios darželio taisyklės (įvertino 4 balais), 13% skyrė po 3 balus. Dauguma tėvų taip pat pažymėjo, jog yra tikri, jog jų vaikas darželyje yra saugus (78%). 97% pažymi, jog darželis yra jaukus, vaikams gaminamas skanus ir sveikas maistas (78% - 4 balai, 19% - 3 balai). Respondentų nuomonė taip pat buvo vieninga kalbant apie darželyje vykstančius renginius. 4 balais darželio renginius įvertino 91% apklaustųjų.

Nuomonės šiek tiek labiau išsiskyrė kalbant apie tėvų įsitraukimą į švenčių organizavimą. Tik 18% pažymėjo, jog visiškai įsitraukia, 22% ko gero sutinka, net 41% pažymėjo, jog ko gero neįsitraukia į darželio renginių organizavimą. Tačiau, kalbant apie dalyvavimą šventėse, 63 % pažymėjo, jog visada dalyvauja darželio organizuojamuose renginiuose.

84% tėvų yra patenkinti, jog jų vaikai ugdosi būtent šiame darželyje, 78% pažymėjo, jog jų vaikams patinka lankyti mūsų darželį, 3 balus skyrė 13% tėvų. Didžioji dauguma respondentų (84%) pažymėjo, jog pasitiki darželio auklėtojais. Apklausos dalyviai jaučia, jog jų nuomonė darželyje yra vertinama, auklėtojos stengiasi, kad vaikai dalyvautų veikloje. 84% pažymėjo, jog auklėtojos niekada neįžeidžia jų vaikų, 6% mano, jog jų vaikas galimai buvo įžeistas. 91 % respondentų jaučiasi laukiami darželyje ir jaučia pagarbą iš auklėtojų. Net 97% atsakynėjusių darželį vertina, kaip GERĄ. Jame dirba stiprūs pedagogai ir vyrauja teigiamas požiūris į ugdymą/ugdymąsi, tvarkinga aplinka, geranoriškas personalas.

IŠVADOS IR REKOMENDACIJOS

Apibendrinant, galima teigti, jog tėvai pozityviai atsiliepia apie darželį, jame dirbančius pedagogus ir vyraujančią atmosferą. Darželis tvarkingas, jaukus, vaikai jame jaučiasi saugūs ir laimingi. Tačiau pastebimas mažas tėvų įsitraukimas į renginius. Siūlome apsvarstyti variantus, kaip dar būtų galima tėvus paskatinti dalyvauti darželio renginiuose, bei padėti juos organizuojant, išaiškinti, kokios renginių formos tėvams priimtiniausios ir kas trukdo įsitraukti į darželio gyvenimą.

ATASKAITĄ PARUOŠĖ:

Eva Katkevičienė Olia Okunevič Erika Puč